Ügyiratszám: HSZ/11611-1/2022**.**

Látta:

**----------------------------**

Bárdos Ilona

*gazdasági irodavezető*

**JEGYZŐKÖNYV**

**Hajdúszoboszló Város Önkormányzatának**

*Pénzügyi és Gazdasági Bizottsága 2022. április 20-án 1400 órakor kezdődő nyílt üléséről*

**Helye:** Hajdúszoboszlói Polgármesteri Hivatal, „A” épület, Pávai Vajna Ferenc terem.

**Jelen vannak** a csatolt jelenléti ív szerinti bizottsági tagok: Harsányi István elnök, Dr. Sóvágó László, Nagy Attila, Tóth Márta

**A Polgármesteri Hivatal részéről jelen vannak:** Dr. Sléder Tamás aljegyző, Bárdos Ilona gazdasági irodavezető, Dede Erika egészségügyi, szociális irodavezető, Szilágyiné Pál Gyöngyi városfejlesztési irodavezető, Matyasovszki Dávid gazdasági munkatárs, Lőrincz László, Varga Imre

**Jelen vannak továbbá:** Czeglédi Gyula polgármester, dr. Kovács Gergely alpolgármester, Nagy László Volánbusz Zrt. képviselője, Kircsi Lajos Hungarospa Zrt. vezérigazgatója, Dr. Zajdó Zsolt Hungarospa Zrt. Igazgatóság elnöke, Czegle-Pinczés Enikő Hungarospa Zrt. Igazgatóság tagja, Lévay Enikő Turisztikai Nonprofit Kft. ügyvezetője, Medgyesi Szilvia Turisztikai Nonprofit Kft. képviselője, Nagy Csaba belső ellenőrzési vezető

**Jegyzőkönyvvezető:** Balla Lászlóné

Harsányi István: Köszöntöm a megjelenteket. Az aláírt jelenléti ív alapján megállapítom, hogy a bizottság 4 fővel határozatképes, Mester József bizottsági tag még nincs jelen. A meghívóban kiküldött napirendi javaslathoz érkezett még egy anyag *„Előterjesztés a Jókai soron lévő 10-11. sorszámú önkormányzati tulajdonú pavilonokkal kapcsolatosan”* címmel, melyet napirendre kell vennünk, ha tárgyalni kívánja a bizottság. Vendégünkre tekintettel javaslom a 6. napirendi anyag után tárgyalni a „csak bizottsági” – belső ellenőrzési vezető által készített anyagot.

Van-e más javaslat? – amennyiben nincs, kérem, szavazzunk. Aki az *„Előterjesztés a Jókai soron lévő 10-11. sorszámú önkormányzati tulajdonú pavilonokkal kapcsolatosan”* előterjesztés napirendre vételével és a sorrendi módosítással egyetért, kérem jelezze.

A Pénzügyi és Gazdasági Bizottság 4 igen szavazattal (Harsányi István, Dr. Sóvágó László, Nagy Attila, Tóth Márta) ellenszavazat és tartózkodás nélkül elfogadta az *„Előterjesztés a Jókai soron lévő 10-11. sorszámú önkormányzati tulajdonú pavilonokkal kapcsolatosan”* előterjesztés napirendre vételét és a sorrendi módosítást.

Aki a módosított napirendi javaslatot elfogadja, kérem kézfeltartással jelezze.

A Pénzügyi és Gazdasági Bizottság 4 igen szavazattal (Harsányi István, Dr. Sóvágó László, Nagy Attila, Tóth Márta) ellenszavazat és tartózkodás nélkül elfogadta a módosított napirendi javaslatot (a döntéshozatalban 4 fő vett részt).

**47/2022. (IV. 20.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága elfogadta módosított a napirendi javaslatot.**

**Napirend:**

1. Előterjesztés a helyi menetrendszerinti autóbusz-közlekedéshez kapcsolódó 2021. évi közszolgáltatási beszámolóhoz. (képviselő-testületi ülés 01. napirend)

Előadó: városfejlesztési irodavezető

1. Beszámoló az önkormányzati (többségi) tulajdonú gazdasági társaságok 2021. évi tevékenységeiről: Hungarospa Hajdúszoboszlói Zrt. 2021. évi beszámolója és 2022. évi üzleti terve. (képviselő-testületi ülés 02. napirend)

Előadó: igazgatóság elnöke

1. Beszámoló az önkormányzati (többségi) tulajdonú gazdasági társaságok 2021. évi tevékenységeiről: Hajdúszoboszlói Turisztikai Közhasznú Nonprofit Kft. 2021. évi beszámolója. (képviselő-testületi ülés 03. napirend)

Előadó: ügyvezető

1. Beszámoló Hajdúszoboszló város 2021. évi költségvetésének végrehajtásáról. (képviselő-testületi ülés 05. napirend)

Előadó: polgármester

1. Előterjesztés a belső ellenőrzési tevékenység 2021. évi végrehajtásáról. (képviselő-testületi ülés 06. napirend)

Előadó: jegyző

1. Előterjesztés a költségvetési szervek vezetői nyilatkozatának, a belső kontrollok minőségéről adott értékelésének ellenőrzése. (csak bizottsági anyag)

Előadó: jegyző, belső ellenőrzési vezető

1. Előterjesztés a Hajdúkerületi és Bihari Víziközmű Szolgáltató Zrt. alapszabályának módosítására. (képviselő-testületi ülés 08. napirend)

Előadó: polgármester

1. Előterjesztés támogatási szerződések megkötésére ideiglenes védelemre jogosultak és menedékesek számára történő szállás és ellátás biztosítása tárgyában. (képviselő-testületi ülés 09. napirend)

Előadó: aljegyző

1. Előterjesztés a Kulturális, Sport és Turisztikai alap felhasználására. (képviselő-testületi ülés 11. napirend)

Előadó: jegyző

1. Előterjesztés a Kulturális, Sport és Turisztikai pályázatok elbírálására. (képviselő-testületi ülés 12. napirend)

Előadó: bizottsági elnök

1. Előterjesztés a Civil szervezetek és Intézmények támogatására elkülönített alapból elnyerhető támogatásra érkezett pályázatokról. (képviselő-testületi ülés 13. napirend)

Előadó: bizottsági elnök

1. Előterjesztés alapítványok támogatására. (képviselő-testületi ülés 14. napirend)

Előadó: jegyző

1. Előterjesztés a környezetvédelmi program 2022. évi intézkedési tervének elfogadására. (képviselő-testületi ülés 19. napirend)

Előadó: városfejlesztési irodavezető

1. Előterjesztés a Bölcsőde konyha felújításához szükséges többlet önerő biztosításáról. (képviselő-testületi ülés 21. napirend)

Előadó: városfejlesztési irodavezető

1. Előterjesztés a Bihari utcán meglévő rekultivált inert lerakó más célú hasznosításáról. (képviselő-testületi ülés 22. napirend)

Előadó: városfejlesztési irodavezető

1. Előterjesztés közterületek felújításáról. (képviselő-testületi ülés 23. napirend)

Előadó: városfejlesztési irodavezető

1. Előterjesztés Szabó László zug – Major zug átkötéséről. (képviselő-testületi ülés 24. napirend)

Előadó: városfejlesztési irodavezető

1. Előterjesztés a Gázláng Country Táncegyüttes kérelmével kapcsolatban. (képviselő-testületi ülés 25. napirend)

Előadó: városfejlesztési irodavezető

1. Előterjesztés a Jókai soron lévő 10-11. sorszámú önkormányzati tulajdonú pavilonokkal kapcsolatosan. (képviselő-testületi ülés 26. napirend)

Előadó: gazdasági irodavezető, városfejlesztési irodavezető

Tájékoztatók, bejelentések

**Mester József bizottsági elnökhelyettes megérkezett.**

**1. napirend**

***Előterjesztés a helyi menetrendszerinti autóbusz-közlekedéshez kapcsolódó 2021. évi közszolgáltatási beszámolóhoz. (képviselő-testületi ülés 01. napirend)***

Harsányi István: van-e kiegészítés? – nincs. Kérdés? vélemény?- amennyiben nincs, kérem szavazzunk. A két határozati javaslat összhangban van, mindenki egyetértésével szavazhatunk róla egyben is. Aki a határozati javaslatokat elfogadja, kérem kézfeltartással jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatokat hozta:

**48/2022. (IV. 20.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága elfogadja a Volánbusz Zrt. 2021. évre vonatkozó helyi menetrendszerinti autóbusz közlekedés beszámolóját 46.963.778 Ft indokolt költséggel és 27.960.014 Ft önkormányzati forrású ellentételezéssel.**

Határidő: 2022. április 21.

Felelős: bizottsági elnök

**49/2022. (IV. 20.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága elfogadja a Volánbusz Zrt. 2021. évre vonatkozó helyi menetrendszerinti autóbusz közlekedésről szóló beszámolóját, melyhez a szükséges 6.721.014 Ft összegű működési támogatást a képviselő-testület a 2022. évi városi költségvetés 9. sz. melléklet 14/ÖK sora terhére biztosítja.**

Határidő: 2022. április 21.

Felelős: bizottsági elnök

Nagy László a Volánbusz Zrt. képviselője távozott az ülésről.

**2. napirend**

***Beszámoló az önkormányzati (többségi) tulajdonú gazdasági társaságok 2021. évi tevékenységeiről: Hungarospa Hajdúszoboszlói Zrt. 2021. évi beszámolója és 2022. évi üzleti terve.***

Harsányi István: van-e kiegészítés? - nincs. Kérdés? vélemény?- amennyiben nincs, kérem szavazzunk. Aki a beszámolót elfogadja, kérem kézfeltartással jelezze.

A Pénzügyi és Gazdasági Bizottság 4 igen (Harsányi István, Mester József, Nagy Attila, Tóth Márta) 1 nem szavazattal (Dr. Sóvágó László) és tartózkodás nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**50/2022. (IV. 20.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága elfogadja a Hungarospa Hajdúszoboszlói Zrt. 2021. évi beszámolóját és 2022. évi üzleti tervét.**

Határidő: 2022. április 21.

Felelős: bizottsági elnök

Kircsi Lajos, Dr. Zajdó Zsolt és Czegle-Pinczés Enikő a Hungarospa Hajdúszoboszlói Zrt. képviselői távoztak az ülésről.

1. **napirend**

***Beszámoló az önkormányzati (többségi) tulajdonú gazdasági társaságok 2021. évi tevékenységeiről: Hajdúszoboszlói Turisztikai Közhasznú Nonprofit Kft. 2021. évi beszámolója. (képviselő-testületi ülés 03. napirend)***

Harsányi István: van-e kiegészítés? nincs. Kérdés? vélemény?- amennyiben nincs, kérem szavazzunk. Aki a beszámolót elfogadja, kérem kézfeltartással jelezze.

A Pénzügyi és Gazdasági Bizottság 4 igen (Harsányi István, Mester József, Nagy Attila, Tóth Márta) 1 nem szavazattal (Dr. Sóvágó László) és tartózkodás nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**51/2022. (IV. 20.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága elfogadja a Hajdúszoboszlói Turisztikai Közhasznú Nonprofit Kft. 2021. évi beszámolóját.**

Határidő: 2022. április 21.

Felelős: bizottsági elnök

Lévay Enikő és Medgyesi Szilvia a Hajdúszoboszlói Turisztikai Nonprofit Kft. képviselői távoztak az ülésről.

**Dr. Sóvágó László bizottsági tag kiment az ülésről.**

1. **napirend**

***Beszámoló Hajdúszoboszló város 2021. évi költségvetésének végrehajtásáról. (képviselő-testületi ülés 05. napirend)***

Harsányi István: van-e kiegészítés? nincs. Kérdés? vélemény?- amennyiben nincs, kérem szavazzunk. Aki a beszámolót elfogadja, kérem kézfeltartással jelezze.

A Pénzügyi és Gazdasági Bizottság 4 igen szavazattal (Harsányi István, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 4 fő vett részt) és - az előterjesztésben foglaltak alapján - a következő határozatot hozta:

**52/2022. (IV. 20.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága elfogadja Hajdúszoboszló város 2021. évi költségvetésének végrehajtásáról szóló beszámolót.**

Határidő: 2022. április 21.

Felelős: bizottsági elnök

1. **napirend**

***Előterjesztés a belső ellenőrzési tevékenység 2021. évi végrehajtásáról. (képviselő-testületi ülés 06. napirend)***

Harsányi István: van-e kiegészítés? nincs. Kérdés? vélemény?- amennyiben nincs, kérem szavazzunk. Aki a határozati javaslatot elfogadja, kérem kézfeltartással jelezze.

A Pénzügyi és Gazdasági Bizottság 4 igen szavazattal (Harsányi István, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 4 fő vett részt) és - az előterjesztésben foglaltak alapján - a következő határozatot hozta:

**53/2022. (IV. 20.) PGB határozat**

1. **Hajdúszoboszló Város Önkormányzatának Pénzügyi és Gazdasági Bizottsága elfogadja az éves jelentést az önkormányzat irányítása alá tartozó költségvetési intézmények 2021. évi belső ellenőrzéseiről (1. sz. melléklet).**
2. **Hajdúszoboszló Város Önkormányzatának Pénzügyi és Gazdasági Bizottsága elfogadja az éves jelentést a Polgármesteri Hivatal 2021. évi belső ellenőrzéseiről (2. sz. melléklet).**

Határidő: 2022. április 21.

Felelős: bizottsági elnök

**Dr. Sóvágó László bizottsági tag visszajött az ülésre.**

1. **napirend**

***Előterjesztés a költségvetési szervek vezetői nyilatkozatának, a belső kontrollok minőségéről adott értékelésének ellenőrzése. (csak bizottsági anyag)***

Harsányi István: van-e kiegészítés? nincs. Kérdés? vélemény?- amennyiben nincs, kérem szavazzunk. Aki a belső ellenőrzési jelentést elfogadja, kérem kézfeltartással jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**54/2022. (IV. 20.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága a költségvetési szervek vezetői nyilatkozatának, a belső kontrollok minőségéről adott értékelésének ellenőrzéséről jelentést elfogadja.**

Határidő: 2022. április 20.

Felelős: jegyző, belső ellenőrzési vezető

Nagy Csaba belső ellenőrzési vezető távozott az ülésről.

1. **napirend**

***Előterjesztés a Hajdúkerületi és Bihari Víziközmű Szolgáltató Zrt. alapszabályának módosítására. (képviselő-testületi ülés 08. napirend)***

Harsányi István: van-e kiegészítés? – nincs.

A Debreceni Vízműhöz fogunk tartozni, aktuális-e még az alapszabálymódosítás számunkra?

Czeglédi Gyula: jelenleg a Debreceni Vízmű Zrt-hez tartozunk. Ez egy átmeneti állapot, 180 nap van a tárgyalások lefolytatására, hogy véglegesen ezt a szolgáltatót választjuk, vagy más szolgáltatóhoz kívánunk csatlakozni. Ez azért időszerű, mert ez a cég bár kiüresedett, de bizonyos elszámolásokat végig kel vinni, be kell fejezni a gazdálkodását, a működését és ezt előzetesen a cég menedzsmentje december 31-re prognosztizálta, van egy vészforgatókönyv is mely előbbre hozza a zárását a cégnek. Két pontot érint a módosítás, a Felügyelő Bizottság létszáma igen magas, ami köztulajdonban álló társaságoknál nem indokolt és nem jogszerű, ennek a módosítására került sor, mely módosítás a törvényi minimumra korlátozza ezt a létszámot. Voltak konfliktusok a menedzsment és a tulajdonosok között, ezért a közgyűlés összehívását nemcsak a vezérigazgató hívhatja össze, hanem bármely részvényes kezdeményezésére össze kell hívni a feltételek megléte mellett. Ez a módosítás egy rövid időre szól a takarékosság és a tulajdonosi akarat érvényesítése céljából.

Dr. Sóvágó László: nem a Debreceni Vízmű Zrt. lesz a végleges közműszolgáltató?

Czeglédi Gyula: csak ideiglenes kijelölést kapott az Energia Hivataltól, egyedül nem maradhatunk, mert a paramétereknek nem felelünk meg, van lehetőségünk más szolgáltatót választani.

Dr. Sóvágó László: többen kerestek meg azzal, nem értik, hogy miért kell új szerződést kötni a Debreceni Vízmű Zrt-vel, ha jogutódlásról van szó nem kell új szerződés, nem beszélve a szerződés terjedelméről, bonyolultságáról. Egy év múlva lehet, hogy másik szolgáltató lesz akkor még egy új szerződés, az emberek fel lesznek háborodva, nem értik miért van erre szükség.

Czeglédi Gyula: felém is jelezték, hogy bőséges adattartalmat kérnek a szerződésben, de azt gondolom főleg a személyes adatok vizsgálata céljából, hogy egyezik-e az előző szolgáltató által átadott adatokkal. Igazából a jelenlegi költségek mellett sehol nem fogadtak bennünket szívesen, ez egy kényszerintézkedés volt, hogy ezt a céget háromfelé „szétdobták”. Meg kell néznünk a piacot, hogy a városnak van-e kedvezőbb lehetősége. Vannak olyan hírek, hogy az állam által fenntartott szolgáltatók, akár jobb kondíciókkal is rendelkezhetnek. Azt látjuk, hogy az állam a saját cégeit azért gyorsabban és hamarabb kimenti. Az előző menedzsment elég szép munkát végzett, hiszen olyan energiaárakat tudtak rögzíteni, amivel segítették az utód vízszolgáltatókat a mai elszabadult energiaárak mellett. A végleges vízszolgáltató kiválasztásának folyamata még előttünk áll.

Lőrincz László: szeptember 02-ig kell az önkormányzatoknak dönteni arról, hogy milyen szolgáltatóhoz szeretnének csatlakozni, illetve feltétel az, hogy az új szolgáltatónak a törvényi előírás szerint 40 km-es távon belül kell lenni, tehát a „szóbajöhető” szolgáltatók száma korlátozott.

Harsányi István: van-e további kérdés? vélemény? – nincs. Aki támogatja a határozati javaslatot, kérem kézfeltartással jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**55/2022. (IV. 20.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága elfogadja a Hajdúkerületi és Bihari Víziközmű Szolgáltató Zrt. Alapszabályának módosításait.**

Határidő: 2022. április 21.

Felelős: bizottsági elnök

**8. napirend**

**Előterjesztés támogatási szerződések megkötésére ideiglenes védelemre jogosultak és menedékesek számára történő szállás és ellátás biztosítása tárgyában. (képviselő-testületi ülés 09. napirend)**

Harsányi István: van-e kiegészítés?

Dr. Sléder Tamás: csak pontosítani szeretném az előterjesztést. Megjelent egy kormányrendelet a Magyar Közlönyben mely szerint a támogatás nem április 15-ig, hanem április 30-ig igényelhető, tehát ennek megfelelően az előterjesztés 2. oldal alján módosul a dátum:

„A támogatás a Korm.rendelet jelenlegi szabályrendszere alapján kizárólag a március 16. utáni szálláshely- és étkezésnyújtásra vehető igénybe és csak április 30-ig.”

Harsányi István: van-e kérdés? vélemény?- amennyiben nincs, kérem szavazzunk. Aki az előterjesztést az elhangzott módosítással elfogadja, kérem kézfeltartással jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**56/2022. (IV. 20.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja, hogy amennyiben a Helyi Védelmi Bizottság irányában a 104/2022. (III.12.) Kormányrendelet alapján benyújtott igény támogatást kap és a támogatási összeg megérkezik az önkormányzat számlájára, abból az önkormányzat a szálláshelyeket térítés nélkül biztosító szállásadók, valamint az étkezést szintén térítés nélkül nyújtó szolgáltatók részére támogatást nyújtson támogatási szerződések keretében.**

Határidő: 2022. április 21.

Felelős: bizottsági elnök

**9. napirend**

**Előterjesztés a Kulturális, Sport és Turisztikai alap felhasználására. (képviselő-testületi ülés 11. napirend)**

Harsányi István: van-e kiegészítés? nincs. Kérdés? vélemény?- amennyiben nincs, kérem szavazzunk. Aki a határozati javaslatot elfogadja, kérem kézfeltartással jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**57/2022. (IV. 20.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja a Kulturális, Sport és Turisztikai alap felhasználására előterjesztést és határozati javaslatot és javasolja elfogadásra Hajdúszoboszló Város Önkormányzata Képviselő-testületének alábbiak szerint:**

**Hajdúszoboszló Város Önkormányzatának Képviselő-testülete Kulturális, sport és turisztikai pályázati alapból az előterjesztésben rögzítettek figyelembevételével az alábbi táblázatban meghatározottak szerint felhasználást hagyja jóvá.**

|  |  |  |
| --- | --- | --- |
| **Sorszám** | **Rendezvény, vásárlás** | **Pénzösszeg (E Ft)** |
| **1.** | **Aqua Futás** | **1 600** |
| **2.** | **1606 Emlékfutás** | **80** |
| **3.** | **Gyalogló Világnap** | **80** |
| **4.** | **Koszorúzás** | **500** |
| **5.** | **Városi ünnepségek** | **500** |
| **6.** | **Előre nem látható kiadások** | **400** |
|  | **Összesen:** | **3 160** |

Határidő: 2022. április 21.

Felelős: bizottsági elnök

**10. napirend**

**Előterjesztés a Kulturális, Sport és Turisztikai pályázatok elbírálására. (képviselő-testületi ülés 12. napirend)**

Harsányi István: van-e kiegészítés?

Mester József: a 35. sorszámú Hajdúszoboszlói Sakkiskola Egyesület támogatása 100.000 Ft-ról 200.000 Ft-ra módosul.

Harsányi István: van-e kérdés? vélemény?- amennyiben nincs, kérem szavazzunk. Aki az elhangzott módosítással az előterjesztést elfogadja, kérem kézfeltartással jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**58/2022. (IV. 20.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja és javasolja elfogadásra Hajdúszoboszló Város Önkormányzata Képviselő-testületének**

**a kulturális, sport és turisztikai pályázati alapból az előterjesztésben rögzítettek figyelembevételével az *1. sz. mellékletben* meghatározottak szerinti felhasználás jóváhagyását, azzal a módosítással, hogy az 1. sz. melléklet 35. sorszámú Hajdúszoboszlói Sakkiskola Egyesület részére évi 200.000 Ft helyett 400.000 Ft támogatás a javasolt összeg.**

Határidő: 2022. április 21.

Felelős: bizottsági elnök

**11. napirend**

**Előterjesztés a Civil szervezetek és Intézmények támogatására elkülönített alapból elnyerhető támogatásra érkezett pályázatokról. (képviselő-testületi ülés 13. napirend)**

Harsányi István: délelőtt kiküldtem az érintettek részére a javasolt összegekről a táblázatot. 7.000.000 Ft áll rendelkezésünkre, melyből 200.000 Ft maradvány van a táblázat szerint, tehát van lehetőség további szervezetet támogatni, vagy emelni a táblázatban javasolt összeget. Délelőtt kaptuk a jelzést, hogy a Nap Lányai Kórusért Egyesület visszavonta pályázatát, így a részükre javasolt 150.000 Ft támogatás is megmarad, ezzel összesen 350.000 Ft a maradvány, ami még felhasználható. Van-e más javaslat?

Dr. Kovács Gergely: az alapítványokra van egy külön keret, melyből már alig van, és évközben is érkeznek alapítványi kérelmek. Amennyiben van rá lehetőség a civil szervezetek keretéből megmaradó, fel nem használt összeget javaslom átcsoportosítani az alapítványi előirányzathoz.

Harsányi István: a Hajdúszoboszlóiak a Környezettudatos Fogyasztásért Egyesület részére a tavalyi 150.000 Ft helyett csak 100.000 Ft-ot javasoltam, melyet szeretnék módosítani 200.000 Ft-ra, és még így is marad 250.000 Ft, mely akár az alapítványok támogatására is átcsoportosítható. Van-e más javaslat? -nincs. Kérdés? vélemény ? - amennyiben nincs, kérem szavazzunk. Aki támogatja az előterjesztést azzal a módosítással, hogy a melléklet 5. oldalán a Hajdúszoboszlóiak a Környezettudatos Fogyasztásért Egyesület 100.000 Ft helyett 200.000 Ft támogatásban részesüljön, kérem kézfeltartással jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**59/2022. (IV. 20.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja és javasolja elfogadásra Hajdúszoboszló Város Önkormányzata Képviselő-testületének**

**a 2022. évi költségvetéséről szóló 4/2022. (II.24.) önkormányzati rendelet 12. számú mellékletének 12/ÖK során elkülönített Civil szervezetek és intézmények támogatása keret mellékletben meghatározottak szerinti felhasználását, azzal a módosítással, hogy a melléklet 5. oldalán a Hajdúszoboszlóiak a Környezettudatos Fogyasztásért Egyesület 100.000 Ft helyett 200.000 Ft támogatásban részesüljön.**

Határidő: 2022. április 21.

Felelős: bizottsági elnök

**12. napirend**

**Előterjesztés alapítványok támogatására. (képviselő-testületi ülés 14. napirend)**

Harsányi István: van-e kiegészítés?

Varga Imre: a Kulturális, Nevelési és Sport Bizottság megtárgyalta az előterjesztést és a rendelkezésre álló 370.000 Ft keret felosztásáról döntött, melyet elnök úr ismertet.

Alapítványi alapra 3 olyan pályázó nyújtott be támogatási kérelmet, melynek az alaptevékenysége a közoktatási tevékenység, tehát közoktatási intézményhez társulnak. A pályázati felhívást reményeink szerint holnap elfogadja a képviselő-testület, erre fogjuk átcsoportosítani, nem kell pályázati pénzt fizetni ezeknek a pályázóknak, és felhívjuk a figyelmüket, hogy ez a keret (5 millió Ft) az, amiből az ő közoktatási tevékenységük támogatható.

Mester József: a Kulturális, Nevelési és Sport Bizottság 100.000 Ft támogatást javasol az Emlékszoba Alapítvány részére, 100.000 Ft támogatást a Hajdúszoboszlói Nyugdíjas Pedagógusokért Alapítvány részére és 170.000 Ft támogatást a Szoboszlói Gazdaház Alapítvány részére.

Harsányi István: van-e kérdés? vélemény?- amennyiben nincs, kérem szavazzunk. Aki támogatja a 200.000 Ft-os támogatást, kérem kézfeltartással jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**60/2022. (IV. 20.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja az alapítvány támogatására előterjesztést és határozati javaslatot és javasolja elfogadásra Hajdúszoboszló Város Önkormányzata Képviselő-testületének az alábbiak szerint:**

**Hajdúszoboszló Város Önkormányzatának Képviselő-testülete**

* **100.000 Ft támogatást nyújt az Emlékszoba Alapítvány részére könyvkiadásra, nyomdai költségekre;**
* **100.000 Ft támogatást nyújt a Hajdúszoboszlói Nyugdíjas Pedagógusokért Alapítvány részére díszdiplomában részesülő pedagógusok köszöntésére, megvendégelésére, valamint működési költségekre;**
* **170.000 Ft támogatást nyújt a Szoboszlói Gazdaház Alapítvány részére programfüzet előállítási költségeire.**

**Az összegek fedezete a költségvetés 11. sz. mellékletének 11/M ”*Alapítványok támogatása*” sora.**

Határidő: 2022. április 21.

Felelős: bizottsági elnök

**13. napirend**

***Előterjesztés a környezetvédelmi program 2022. évi intézkedési tervének elfogadására. (képviselő-testületi ülés 19. napirend)***

Harsányi István: van-e kiegészítés? nincs. Kérdés? vélemény?- amennyiben nincs, kérem szavazzunk. Aki az előterjesztést elfogadja, kérem kézfeltartással jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**61/2022. (IV. 20.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága az Önkormányzat 2021-2026. évekre szóló Környezetvédelmi Programja végrehajtását szolgáló, 2022. évi Intézkedési Tervet elfogadja.**

Határidő: 2022. április 21.

Felelős: bizottsági elnök

**14. napirend**

***Előterjesztés a Bölcsőde konyha felújításához szükséges többlet önerő biztosításáról. (képviselő-testületi ülés 21. napirend)***

Harsányi István: van-e kiegészítés? nincs. Kérdés? vélemény?

Igen komoly összeggel kell megpótolni ezt a felújítást, igen nagy különbség van az árajánlatok között is. A legkedvezőbb ajánlatot adó ajánlattevő ennyi pénzért meg tudja csinálni ezt a felújítást? Van erre valamilyen garancia?

Szilágyiné Pál Gyöngyi: az ajánlati kötöttség az köti az ajánlattevőt, ő benyújtotta az ajánlatát, az ajánlat az érvényes, azt gondolom ezen az áron meg kell csinálnia a felújítást.

Harsányi István: van-e további kérdés? vélemény? - amennyiben nincs, kérem szavazzunk. Aki az előterjesztést elfogadja, kérem kézfeltartással jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**62/2022. (IV. 20.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja és javasolja Hajdúszoboszló Város Önkormányzata Képviselő-testületének a Hajdúszoboszlói Gyermeksziget Bölcsőde telephelyén lévő konyha kivitelezési munkálataihoz szükséges önerőhöz további bruttó 15.034.195 Ft összeg biztosítását a 2022. évi költségvetés intézményfelújítási kerete terhére.**

Határidő: 2022. április 21.

Felelős: bizottsági elnök

1. **napirend**

***Előterjesztés a Bihari utcán meglévő rekultivált inert lerakó más célú hasznosításáról. (képviselő-testületi ülés 22. napirend)***

Harsányi István: van-e kiegészítés?

Szilágyiné Pál Gyöngyi: ma kaptam levelet a Nagyhegyes-Hús Kft-től, melyben - Bihari utcán meglévő, rekultivált inert hulladéklerakó terület más célú hasznosításához, szánkódombbá történő fejlesztéséhez - visszavonják felajánlásukat a föld beszállítására vonatkozóan. Ennek oka, hogy az általuk kitermelt föld – tekintve, hogy az hulladéknak minősül – kezelése,újrahasznosításra való előkészítése válik szükségessé, hogy az termékként fogadható legyen. Ezen túl a kezelt hulladék - immár termék - minősítése is szükséges, mely igazolja, hogy alkalmas a töltésépítésre. A kitermelt hulladék minősített termékként történő „előállítása” a beszállító cég feladatát képezi, ennek költségei és a szállítási költségek olyan többlet terhet jelentenek a Kft-nek hogy inkább az általuk végzett beruházási területen szétterítik, tereprendezésre használják a kitermelt földet. Ezek alapján a kb. 2000 m3 föld beszállítása nem fog realizálódni, és ennek ismeretében át kell értékelnünk, hogy a szánkódomb ilyen formán történő építése legyen-e téma a továbbiakban, vagy eltekint tőle az önkormányzat.

A Városfejlesztési és Műszaki Bizottság tegnap még nem tudta ezt, ezen információk hiányában támogatta az előterjesztést.

Az gondolom, hogy a szánkódomb építése jelen információk alapján további átgondolást igényel, így **az előterjesztést visszavonom.**

Harsányi István: az elhangzottak alapján a bizottságnak nem kell döntést hoznia a napirend tárgyában, Irodavezető Asszony az előterjesztését visszavonta.

1. **napirend**

***Előterjesztés közterületek felújításáról. (képviselő-testületi ülés 23. napirend)***

Harsányi István: van-e kiegészítés?

Szilágyiné Pál Gyöngyi: hangsúlyozni szeretném, hogy nem teljes körű a felmérés, ennek okát jeleztem az előterjesztésben, illetve további igényeket is várunk még. Úgy tervezzük, ha mindent sikerül összehangolnunk május-.júniusban a II. ütemet is előterjesztjük.

Harsányi István: van-e kérdés? vélemény?- amennyiben nincs, kérem szavazzunk. Aki az előterjesztést elfogadja, kérem kézfeltartással jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**63/2022. (IV. 20.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja a 2022. évi városi költségvetés közterületek felújítása kerete terhére az 1. sz. melléklet szerinti felújítási munkák I. ütemének megvalósítását bruttó 30.371.792 Ft összegben.**

Határidő: 2022. április 21.

Felelős: bizottsági elnök

1. **napirend**

***Előterjesztés Szabó László zug – Major zug átkötéséről. (képviselő-testületi ülés 24. napirend)***

Harsányi István: van-e kiegészítés?

Szilágyiné Pál Gyöngyi: A Városfejlesztési és Műszaki Bizottság megszavazta a javaslatot, viszont felmerült annak a kérdése, hogy célszerű lenne-e zúzott kővel történő parkoló kialakítása. Erre vonatkozóan kalkuláltunk összeget, ha mart aszfalttal meg tudjuk oldani, akkor plusz 200.000 Ft elégséges, ha zúzott kővel alakítjuk ki, az kb. plusz 400.000 Ft-ot jelent.

Ez nagyjából 400 m2 terület, ami ideiglenes parkolóvá alakítható, tehát a parkolási nehézségeket enyhítené, de továbbra sem lenne átjárás a gépjárműforgalom részére a két közterület között. A Major zug és a Szabó László zug között a gyalogos forgalom részére új betonjárda kerül megépítésre.

Harsányi István: a zúzott kövön nem tudunk parkolóhelyeket kialakítani, hosszában vagy keresztben is beállhatnak az autók, fizető parkolót nem tudunk kialakítani.

Mester József: az reális, hogy négyzetméterenként 1000 Ft-ért ott tudunk valamit csinálni? Örülök, ha ennyiből megoldható, de ezt nagyon kevésnek tartom.

Szilágyiné Pál Gyöngyi: mindenképp foglalkoznunk kell majd a későbbiekben ezzel a területtel, meg kell terveztetnünk az utat, az összes közművet, világítást, csapadékvízelvezetést, ez egy későbbi fejlesztésnek lehet az alapja. Terveink még nincsenek ennek az útnak az átkötésére vonatkozóan. Jelen javaslat egy ideiglenes megoldás a terület rendezettsége szempontjából.

Harsányi István: az elhangzott fejlesztések jóval többe kerülnek, nem csak pár száz ezer forintba, most az elsődleges cél, hogy ott a terület tiszta, rendezett legyen a lakók és a vendégek megelégedésére is.

Mester József: úgy gondolom ennek a bizottságnak pénzügyi vonatkozásban kell döntenie, a tervezés a városfejlesztési bizottság kompetenciája. Arról kell dönteni, hogy a határozati javaslat szerinti zöld övezet kialakítása és a gyalogos forgalom részére a járdaépítés kerüljön megépítésre 867 ezer forintért, vagy plusz 400 ezer forintért még zúzottköves parkoló is legyen kialakítva.

Dr. Sléder Tamás: tudomásunk van arról, hogy az ottlakók és a vendégek között gyakran alakul ki konfliktus. A rend és a rendezett környezet megteremtése azt elsődleges cél.

Czeglédi Gyula: méltatlan, ahogy az a terület kinéz, ezt nem lehet így hagyni, hogy a városnak egy frekventált területe így nézzen ki, rá kell fordítani ezt a pár százezer forintot, hogy rendezett legyen. Itt vannak ezek a társasházak, amelyek ha jól látom a Major utca felöli vége virágládákkal le van zárva, tehát az emberek öntevékenyek, hogy véletlenül se lehessen gépjárművel keresztülhajtani. Úgy gondolom, ilyenkor a hatósági vonal is működhetne, és felhívom a figyelmet a Sport utca elejére vonatkozóan is, hogy ott közösségi parkolónak kell lenni, és végig ott vannak felállítva a parkolásgátlók. Ez így nincs rendben, ez a helyzet is megoldásra vár. Az, hogy itt a lakók tiltakoznak, valószínűleg a társasházak átadásakor azt a tájékoztatást kapták, hogy itt a városrendezés szempontjából egy feltáró út fog épülni, ez egy fontos tehermentesítő lehet, főleg a reggeli órákban. Úgy gondolom, hogy akkor haladjunk abba az irányba, hogy ez egyszer megvalósul, létrejön. Azt gondolom, ha kulturáltabbá tesszük a területet az nem lesz kárunkra.

Harsányi István: támogatom a plusz 400 ezer forint ráfordítását a Szabó László zug elején meglévő parkoló rendezetté tételére, mert valószínű, hogy a másik irányban a Major utca fele a földet feltölteni, komoly alapot igényel, hogy a zúzott kő ne keveredjen össze a sárral.

Mester József: javaslom emeljük meg a terület rendezésére az összeget 1.200.000 Ft-ra, és majd a testület eldönti, hogy legyen pakoló kialakítva, vagy csak a terület rendezetté tételére és a járda megépítésére legyen felhasználva.

Harsányi István: van-e más javaslat? – nincs. Kérdés? vélemény?- amennyiben nincs, kérem szavazzunk. Aki a módosító javaslatot támogatja, hogy 1.200.000 Ft keretösszeg legyen biztosítva a terület rendezésére, kérem kézfeltartással jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**64/2022. (IV. 20.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja, és javasolja Hajdúszoboszló Város Önkormányzatának Képviselő-testületének, a Major zug és Szabó László zug átkötésére, a zugok közötti terület rendezésére 1.200.000 Ft biztosítását a 2022. évi városi költségvetés 9. sz. melléklet, „Városi karbantartásra, kisjavításokra” megnevezésű kerete terhére.**

Határidő: 2022. április 21.

Felelős: bizottsági elnök

1. **napirend**

***Előterjesztés a Gázláng Country Táncegyüttes kérelmével kapcsolatban. (képviselő-testületi ülés 25. napirend)***

Harsányi István: van-e kiegészítés?

Szilágyiné Pál Gyöngyi: kérelmező módosítani szeretné az egyik helyszínt, a Hősök terén nem a Bodogán ABC és Munkaruházati Bolt előtt szeretné a bemutatót, hanem az áruház előtt, pontosabban a Kiwi Solárium előtti járdán, mert az szélesebb.

Harsányi István: van-e kérdés? vélemény?- amennyiben nincs, kérem szavazzunk. Aki az előterjesztést az elhangzott módosítással elfogadja, kérem kézfeltartással jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**65/2022. (IV. 20.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja a Gázláng Country Táncegyüttes kérelmét a közterület használatára vonatkozóan, a tánc világnapja alkalmából ingyenes táncműsor megtartása céljából. A közterület 2022. április 29-én 25 perces idősávban ingyenesen használható az alábbi helyszíneken:**

* **Piac Bethlen u-i bejárat előtt,**
* **Hősök tere Kiwisun Bioszolárium előtti járda,**
* **Szilfa étterem előtti tér,**
* **Gyógyfürdő téli bejárat melletti járdarész.**

Határidő: 2022. április 21.

Felelős: bizottsági elnök

1. **napirend**

***Előterjesztés a Jókai soron lévő 10-11. sorszámú önkormányzati tulajdonú pavilonokkal kapcsolatosan. (képviselő-testületi ülés 26. napirend)***

Harsányi István: van-e kiegészítés? nincs. Kérdés? vélemény?

Dr. Sóvágó László: ez illeszkedik a testület fejlesztési elképzeléséhez?

Harsányi István: ez a két pavilon a város tulajdonában van, csak bérbe adjuk.

Bárdos Ilona: kérelmező 2024. októberig kérte a bérbeadást, mi csak 2023. októberig javasoljuk bérbe adni a pavilonokat, pontosan azért, hogyha egy év múlva valami szándéka lesz az önkormányzatnak ezzel a területtel, akkor ne kelljen felmondani a szerződést. Ha nincs ilyen szándéka az önkormányzatnak, akkor jövőre meghosszabbítjuk további egy évre a bérleti szerződést.

Harsányi István: van-e további kérdés? vélemény? - amennyiben nincs, kérem szavazzunk. Aki az előterjesztést elfogadja, kérem kézfeltartással jelezze.

A Pénzügyi és Gazdasági Bizottság 4 igen (Harsányi István, Mester József, Nagy Attila, Tóth Márta) 1 tartózkodás szavazattal (Dr. Sóvágó László) és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**66/2022. (IV. 20.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja a Jókai soron lévő 10-11. sorszámú önkormányzati tulajdonú pavilonokkal kapcsolatosan előterjesztést és határozati javaslatot és javasolja Hajdúszoboszló Város Önkormányzata Képviselő-testületének elfogadásra az alábbiak szerint:**

**Hajdúszoboszló Város Képviselő-testülete a Premium Montes Kft. részére bérbe adja a Jókai soron lévő 11. számú, 13,8 m2-es pavilont 2022. május 1. - 2023. október 31. közötti időszakra. A 2022. évi bérleti díj összegét a vállalkozó által vállalt a 10. számú önkormányzati tulajdonú pavilon elbontási költségével azonos összegben jelöli meg.**

**2023.01.01. - 2023.10.31. között bérlő köteles a 12/2019 (IV.25.) önkormányzati rendelet 3. sz. melléklet 1. sorszám alatt szereplő Gábor Á. utcai pavilonra vonatkozó díjtételeket megfizetni.**

**Hajdúszoboszló Város Önkormányzatának Képviselő-testülete támogatja az Önkormányzattól bérelt 11. sz. pavilonhoz csatlakozó, 104 m2 nagyságú vendéglátóipari előkert kialakítását a településképi véleményben foglaltaknak megfelelően.**

**A közterület használatáért 2022.10.01-2023.10.31. közötti időszakra bérlő köteles a közterület-használat, közterület-hasznosítás helyi szabályairól szóló 12/2019. (IV.25.) önkormányzati rendelet 3. sz. melléklet 3. sorszám alatti „vendéglátóipari előkert egyéb területeken” sorszám alatt szereplő díjtételt megfizetni.**

Határidő: 2022. április 21.

Felelős: bizottsági elnök

Harsányi István: egyebekben van-e valakinek közlendője, bejelentenivalója? - nincs.

Köszönöm az aktív részvételt, további szép napot kívánok mindenkinek!

A Pénzügyi és Gazdasági Bizottság elnöke 1456órakor az ülést bezárta.

A Bizottság által tárgyalt képviselő-testületi előterjesztések a képviselő-testület 2022. április 21-ei nyílt üléséről készített jegyzőkönyv mellékletét képezik.

**K.m.f**

**Harsányi István Mester József**

***bizottsági elnök bizottsági tag***

**Balla Lászlóné**

***jegyzőkönyvvezető***